Biciklitolvajokat fogtak el a váci rendőrök | Váci Napló Online
Biciklitolvajokat fogtak el a váci rendőrök
2014. 06. 03. 2014. 06. 03. Furucz Zoltán
Lopás vétség és orgazdaság vétség elkövetésének megalapozott gyanúja miatt folytat eljárást a Váci Rendőrkapitányság Bűnügyi Osztálya T. István 37 éves váci lakos és három társa ellen.
A rendőrségre 2014. június 1-jén éjjel érkezett bejelentés, mely szerint egy férfi Vác egyik utcájában kitépte a táskát a sértett kezéből, majd a helyszínről elmenekült. A nő által adott személyleírás alapján a járőrök rövid időn belül azonosították, elfogták és előállították a Váci Rendőrkaptányságra H. Ernő 21 éves váci lakost.
A police.hu szerint a férfi kihallgatása során a bűncselekmény elkövetését elismerte, de azon túlmenően további lopásokról is beszámolt.
Ezt követően a váci rendőrök gyanúsítottként hallgatták ki lopás vétség elkövetésének megalapozott gyanúja miatt B. Anna 25 éves és T. István 37 éves váci lakosokat, akik több kerékpárt tulajdonítottak el az elmúlt időszakban.
A lakásukon tartott házkutatás során 6 darab kerékpárt foglaltak le a rendőrök.
Orgazdaság vétség elkövetésének megalapozott gyanúja miatt hallgatták ki a nyomozók H. Gergő 34 éves és M. Zoltán 39 éves váci lakosokat, akiknél további 5 biciklit foglaltak le.
A négy gyanúsítottat a nyomozóhatóság bűnügyi őrizetbe vette és kezdeményezte az előzetes letartóztatásuk elrendelését.
Ellenük a további eljárást – fogvatartásuk mellett – a Váci Rendőrkapitányság Bűnügyi Osztálya folytatja le. (Váci Napló) ♦
← Previous Gyémánt Musical Stúdió: az ötödik születésnap
Az ES tévé mától már digitálisan sugároz Next →
Passzold vissza, Tesó – Vácon is, életeket menthetsz!
2019. 02. 14. 2019. 02. 14. Váci Napló
Előbb bevallotta a gyilkosságokat, majd letagadta
2019. 05. 11. 2019. 05. 10. Furucz Zoltán